Official Journal L 270 , 23/10/1996 P. 0002 - 0003



NARIADENIE KOMISIE (ES) č. 2017/96 z 22. októbra 1996, ktorým sa mení a dopĺňa príloha III nariadenia Rady (EHS) č. 2377/90 ustanovujúceho postup spoločenstva pri zavedení maximálnych hraníc rezíduí veterinárnych liečiv v potravinách živočíšneho pôvodu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990 ustanovujúce postup spoločenstva pri zavedení maximálnych hraníc rezíduí veterinárnych liečiv v potravinách živočíšneho pôvodu(1), naposledy zmenené a doplnené nariadením Komisie (ES) č. 2010/96(2), a najmä na jeho články 6, 7 a 8, keďže podľa nariadenia (EHS) č. 2377/90 sa musia postupne stanoviť maximálne hranice rezíduí pre všetky farmakologicky účinné látky, ktoré sa používajú v rámci spoločenstva vo veterinárnych liečivách pre zvieratá určené na výrobu potravín; keďže pri stanovovaní maximálnych hraniu rezíduí pre rezíduá veterinárnych liekov v potravinách živočíšneho pôvodu je potrebné špecifikovať pri druhoch zvierat, u ktorých môžu byť prítomné rezíduá, hladinu, ktorá môže byť prítomná v každom príslušnom mäsovom tkanive získanom z ošetrených zvierat (cieľové tkanivo) a povahu rezíduí, ktorá je významná pre sledovanie rezíduí (indikátorové rezíduum); keďže pre kontrolu rezíduí, ako je stanovená v príslušných právnych predpisoch spoločenstva, by mali byť zvyčajne stanovené maximálne hranice rezíduí pre cieľové tkanivá pečene alebo obličiek; keďže však pečeň a obličky sú často odstránené z porážaných zvierat, ktoré sú predmetom medzinárodného obchodu, a preto by sa mali tiež vždy stanoviť maximálne hranice rezíduí pre svalové alebo tukové tkanivá; keďže v prípade veterinárnych liečiv určených na použitie pre vtáky znášajúce vajcia, zvieratá produkujúce mlieko alebo medonosné včely sa musia tiež stanoviť maximálne hranice rezíduí pre vajcia, mlieko alebo med; keďže, s cieľom umožniť ukončenie vedeckých štúdií, do prílohy III k nariadeniu (EHS) č. 2377/90 by sa mal vložiť aminosidín, cymiazol a marbofloxacín; keďže by sa malo povoliť obdobie 60 dní pred nadobudnutím účinnosti tohto nariadenia s cieľom umožniť členským štátom vykonať všetky úpravy, ktoré môžu byť potrebné, pokiaľ ide o povolenie uviesť príslušné veterinárne liečivá na trh, ktoré bolo udelené v súlade so smernicou Rady 81/851/EHS(4), naposledy zmenenou a doplnenou smernicou 93/40/EHS(5), s cieľom zohľadniť ustanovenia tohto nariadenia; keďže opatrenia stanovené v tomto nariadení sú v súlade so stanoviskom Stáleho výboru pre veterinárne liečivá, PRIJALA TOTO NARIADENIE: Článok 1 Príloha III k nariadeniu (EHS) č. 2377/90 sa týmto mení a dopĺňa tak, ako je stanovené v prílohe k tomuto nariadeniu. Článok 2 Toto nariadenia nadobúda účinnosť 60. deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 22. októbra 1996 Za Komisiu Martin BANGEMANN člen Komisie _____________________ PRÍLOHA Príloha III k nariadeniu (EHS) č. 2377/90 sa mení takto: 1. Antiinfekčné látky 1.2. Antibiotiká 1.2.5. Aminoglykozidy Farmakologicky aktívna látka Marker rezídua Druh zvierat MHR Cieľové tkanivá Iné ustanovenia "1.2.5.6. Aminosidín Aminosidín Hovädzí dobytok, ošípané, zajace, kura 500 g/kg Sval Platnosť predbežných MRL sa skončí 1. 7. 1998." 1 500 g/kg Pečeň, obličky 1.2.6. Chinolóny Farmakologicky aktívna látka Marker rezídua Druh zvierat MHR Cieľové tkanivá Iné ustanovenia "1.2.6.3 Marbofloxacín Marbofloxacín Hovädzí dobytok 150 g/kg Sval, pečeň, obličky Platnosť predbežných MRL sa skončí 1. 7. 1998." 50 g/kg Tuk 75 g/kg Mlieko Ošípané 150 g/kg Sval, pečeň, obličky 50 g/kg Tuk + koža 2. Antiparazitárne látky 2.2. Látky pôsobiace proti ektoparazitom 2.2.3. Derivát iminofenyl thiazolidínu Farmakologicky aktívna látka Marker rezídua Druh zvierat MHR Cieľové tkanivá Iné ustanovenia "2.2.3.1. Cymiazol Cymiazol Včely 1 000 g/kg Med Platnosť predbežných MRL sa skončí 1. 7. 1999." (1) Ú. v. ES L 224, 18.8.1990, s. 1. (2) Ú. v. ES L 269, 22.10.1996, s. 5. (4) Ú. v. ES L 317, 6.11.1981, s. 1. (5) Ú. v. ES L 214, 24.8.1993, s. 31.